— Такія выпадкі — яскравы паказчык адсутнасці прафесіяналізму ў педагога, а таксама наяўнасць у яго завышаных патрабаванняў да правіл паводзін. Важна, каб выкладчык паважаў навучэнцаў. Калі ж дзеці бачаць агрэсіўнасць і непавагу з яго боку, то такая ж рэакцыя будзе і ў вучняў. Назіраючы за тым, што канфлікты ў школьным асяроддзі ўзнікаюць усё часцей, мы прапаноўваем распачаць праект “Школа без насілля”. Сутнасць ініцыятывы будзе заключацца ў раннім выяўленні і своечасовым рэагаванні на з’явы насілля менавіта ў адукацыйнай сферы. Важна навучыць і настаўнікаў, і дзяцей мірна вырашаць канфлікты, якія паміж імі ўзнікаюць.